โบ๊ท

**โบ๊ท** (Boat; *Lit.* "เรือ")  เป็นนักเรียนทุนรัฐบาลญี่ปุ่นรุ่นที่ 59 เข้าศึกษาภาษาญี่ปุ่นที่ Osaka University Center for Japanese Language and Culture (CJLC) จังหวัดโอซาก้า (大阪府 *Ōsaka-fu*) ในปี 2013 ปัจจุบันกำลังศึกษาในคณะเศรษฐศาสตร์ แคมปัสโทโยนากะ (豊中キャンパス Toyonaka-kyanpasu) มหาวิทยาลัยโอซาก้า (Osaka University; 大阪大学) และอาศัยอยู่ที่ชั้นสองครัวกฤติน จังหวัดโอซาก้า

## การศึกษา

โบ๊ทสำเร็จการศึกษาระดับมัธยมศึกษาตอนต้นและปลายจาก**โรงเรียนแก่นนครวิทยาลัย** จังหวัดขอนแก่น

## ลักษณะทางกายภาพ

### **การแต่งตัว**

โบ๊ทเป็นผู้แต่งตัวเรียบง่าย นิยมใส่**เสื้อยืดสีส้มหรือสีฟ้า** กางเกงขาสั้น รองเท้าแตะ ปัจจุบันโบ๊ทหันมานิยม**เสื้อลายซูเปอร์ฮีโร่**ทั้งหลายทั้งมวล โดยเฉพาะ**ค่ายมาร์เวล** (Marvel) อาทิ กัปตันอเมริกา (Captain America) ถ้าเป็นฤดูหนาวจะใส่**เสื้อกันหนาวสีน้ำเงิน** หรือ**เสื้อกันหนาวตัวใหม่สีน้ำตาล**ที่ซื้อลดราคามาจากประเทศอังกฤษ ด้วยลักษณะการแต่งตัวที่เป็นโดดเด่นและเป็นเอกลักษณ์เช่นนี้ ทำให้โบ๊ทมีความสามารถ 3 ประการต่อไปนี้

1. สามารถถูกพบเห็นได้ตั้งแต่ระยะห่างถึง 50 เมตร ทำให้นักเรียนแคมปัสโทโยนากะทั้งหลายได้พบเห็นโบ๊ทเป็นประจำ จนได้มีการแต่งตั้งโบ๊ทให้เป็น**มาสคอตแห่งแคมปัสโทโยนากะ** มหาวิทยาลัยโอซาก้า แทนที่ ดร. จระเข้ (ワニ博士) มาสคอตองค์ปัจจุบัน
2. สามารถเป็นที่จดจำของผู้คนได้ แม้ถูกพบเห็นเพียงไม่กี่วินาที ปัจจุบันได้ทำสถิติไว้ที่ประมาณ 20 วินาที
3. หลังจากที่คนคนหนึ่งได้พูดคุย/พบเห็น/ถูกพบเห็นโดยโบ๊ทแล้วครั้งหนึ่ง ก็จะมีแนวโน้มที่จะได้พูดคุย/พบเห็น/ถูกพบเห็นต่อไปอีกเรื่อยๆ

### **อุปกรณ์เสริม**

โบ๊ทเคยนำกระเป๋าเดินทางแบบล้อลากไปมหาวิทยาลัยทุกวันในช่วงเดือนตุลาคม 2015 แต่ตั้งแต่กลับจากเกาหลี (5 พ.ย. 2015) โบ๊ทได้ใช้กระเป๋าใบใหม่ยี่ห้อ The North Face ที่ซื้อมาจากเกาหลี โดยได้ให้เหตุผลว่า ใบเก่าไปเกี่ยวกับประตูจนขาด สำหรับกล่องข้าว เดิมโบ๊ทใช้กล่องพลาสติกธรรมดา แต่ปัจจุบันโบ๊ทพก**ปิ่นโตสแตนเลส 3 ชั้นตราม้าลาย**

ปัจจุบัน (กรกฎาคม 2016) โบ๊ทสะพายกระเป๋าเป้สะพายหลังถึง 2 ใบ ไว้ด้านหลัง 1 ใบ และด้านหน้าอีก 1 ใบ ผู้เชี่ยวชาญคาดการณ์ว่า กระเป๋าสองใบนี้ จะทำหน้าที่ปกป้องโบ๊ทประดุจดั่งโล่กัปตันอเมริกา ในระดับที่ไม่สามารถยิงทะลุได้

## บริเวณพบเจอ

โบ๊ทสามารถเป็นที่พบเห็นได้อยู่เรื่อยไปตามสถานที่ดังต่อไปนี้ เรียงตามลำดับความถี่ที่พบ

1. **ห้องสมุดใหญ่โทโยนากะ** (総合図書館) และบริเวณใกล้เคียง เป็นบริเวณที่พบโบ๊ทได้มากที่สุด โบ๊ทมักจะใช้เวลาส่วนตัวมากกว่า 70% ของแต่ละวันที่ห้องสมุด โดยมักจะนั่งอยู่บริเวณใกล้ๆ ตีนบันไดชั้น 2 โดยจะสามารถสังเกตตำแหน่งที่นั่งได้จากคอมพิวเตอร์โน้ตบุ๊คที่วางอยู่บนโต๊ะ (ให้สังเกตแบคกราวน์รูป Batman v Superman) และกระเป๋าสองใบที่กองๆ อยู่ใต้โต๊ะ
2. **โรงอาหารใต้ห้องสมุด** (図書館下食堂) เป็นบริเวณที่พบโบ๊ทได้รองลงมา อย่างไรก็ตาม กว่า 80% ของผู้พบเจอกล่าวว่า แม้จะพบโบ๊ทอยู่ที่โรงอาหารนี้ แต่ไม่เคยพบโบ๊ทกินข้าวของโรงอาหารเลย โดยโบ๊ทมักจะให้เหตุผลว่า ตนเพียงแค่ลงมาดื่มน้ำเพื่อเป็นการเปลี่ยนบรรยากาศจากการอยู่ในห้องสมุดเป็นเวลายาวนาน
3. **ย่านร้านค้าอิชิบาชิ** (石橋商店街) เนื่องจากเป็นบริเวณที่ใกล้อพาร์ตเมนต์ที่โบ๊ทอาศัยอยู่จึงสามารถพบโบ๊ทได้บ่อยครั้งเช่นกัน โดยเฉพาะอย่างยิ่ง ภายในซูเปอร์มาร์เก็ตอะปุโระ (アプロ)

## วิธีการเข้าหาผู้คน

เมื่อโบ๊ทได้พบเห็นบุคคลที่ตนรู้จัก (ยกเว้นบิว) หรือบุคคลที่เคยพูดคุย/พบเห็น/ถูกพบเห็น โบ๊ทจะไม่รอช้าที่จะเข้าประชิดและหาโอกาสพูดคุยด้วย โดยทั่วไปแล้วมีวิธีการเข้าหาอยู่ 2 วิธีด้วยกัน ขึ้นอยู่กับบุคคลและสถานการณ์

1. **แบบแอคทีฟ** (Active approach) คือ การเข้าหาโดยให้ตัวเองเป็นผู้กระตุ้นการสนทนา เช่น การโบกมือ หรือการกล่าวทักทาย
2. **แบบพาสซีฟ** (Passive approach) เป็นวิธีเฉพาะตัวของโบ๊ท คือ การเข้าหาโดยการสร้างสถานการณ์เชิงบังคับให้อีกฝ่ายเป็นผู้เริ่มบทสนทนา โบ๊ทนิยมใช้วิธีนี้กับผู้ที่กำลังง่วนอยู่กับการทำกิจกรรมส่วนตัว เช่น ทำงาน หรือรับประทานอาหาร วิธีที่ใช้มักเป็นการยืนนิ่งๆ ทางทิศประมาณ 5 หรือ 7 นาฬิกาของบุคคลเป้าหมาย และจะยืนอยู่อย่างนั้นจนกว่าเป้าหมายจะรู้ตัวและหันมาเป็นผู้ร่วมบทสนทนาด้วย

## ความสนใจและงานอดิเรก

โบ๊ทมีความสนใจข่าววงการบันเทิงและเรื่องราวที่เป็นกระแสในประเทศไทย อาทิ ข่าวคราวของรายการ The Face Thailand นอกจากนี้โบ๊ทยังชอบเปิดการสนทนาเกี่ยวกับตั๋วเครื่องบินและการท่องเที่ยวต่างประเทศ โดยเฉพาะประเทศฝั่งยุโรป โดยโบ๊ทได้ศึกษาเกี่ยวกับการซื้อตั๋วเครื่องบินราคาถูกมาอย่างยาวนานจนถึงแก่นแท้ เรียกได้ว่า โบ๊ทเป็น**บิดาแห่งตั๋วเครื่องบินราคาประหยัดยุคปัจจุบัน** (Father of Contemporary Low-cost Airplane Tickets)

สาเหุตที่โบ๊ทนิยมการท่องเที่ยวประเทศตะวันตกนั้น เป็นเพราะโบ๊ทชื่นชอบชาวต่างชาติฝั่งตะวันตก โดยเฉพาะผู้มีภาษาอังกฤษเป็นภาษาแม่ โบ๊ทได้เข้าสังคมกับกลุ่มนักเรียนชาวต่างชาติอยู่บ่อยครั้ง และได้ทำการถ่ายภาพ selfie เป็นเพื่อที่ระลึกในการพบปะพูดคุยแต่ละครั้ง ภาพที่โบ๊ทถ่ายนี้อาศัยเทคนิคที่คิดค้นด้วยตัวโบ๊ทเอง เรียกว่า **การถ่ายภาพจากมุมต่างน้อย** (slight-disparity photography) ซึ่งเป็นการถ่ายภาพจากมุมใกล้เคียงกันอย่างต่ำ 5-7 รูป โดยพยายามให้แต่ละภาพมีฉากหลังที่แตกต่างกันน้อยที่สุด นอกจากนี้ โบ๊ทยังได้ประยุกต์เทคนิคดังกล่าวนี้กับการถ่ายภาพสถานที่ท่องเที่ยวต่างๆ อีกด้วย พร้อมทั้งได้โพสต์รูปทุกรูปลงบนสื่อออนไลน์โดยไม่ต้องคำนึงถึงทิศทางที่ถูกต้องของภาพ ทำให้ผู้ที่เข้ามาเยี่ยมชมผลงานได้ประหลาดใจกับภาพสิ่งปลูกสร้างต่างๆ ที่หันตะแคงสวนกับแรงโน้มถ่วงของโลก

ปัจจุบัน (กรกฎาคม 2016) โบ๊ทก็ยังตามทันเหตุการณ์โลกปัจจุบันอย่างไม่เสื่อมคลาย โดยการเป็นหนึ่งในผู้ฝึกโปเกมอน (Pokémon trainer) และได้ใช้นามแฝงว่า **MarvelousBoat** เพื่อตอบสนองเจตนารมย์ของซูเปอร์ฮีโร่จากค่ายดังในดวงใจ

## ผลงานและรางวัล

โบ๊ทได้รับ**รางวัลการอ่านทำนองเสนาะระดับประเทศ** พร้อมได้รับถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารี[*citation needed*]

นอกจากนี้ โบ๊ทยังได้รับรางวัลรองชนะเลิศอันดับหนึ่ง ในการแข่งขันอัจฉริยภาพทางคณิตศาสตร์ ม.4-ม.6 งานศิลปหัตถกรรมนักเรียนระดับมัธยมศึกษา จังหวัดขอนแก่น เมื่อวันที่ 13 พฤศจิกายน 2012

## ความทะเยอทะยาน

โบ๊ทได้พูดอยู่เสมอว่าตนต้องการเข้าร่วมการประกวดร้องเพลงรายการ *The Voice Thailand*

## Boat in popular culture

### **เพจโบ๊มต้มมิโสะอยู่**

ในสมัยปี 0 โบ๊ทชื่นชอบการต้มซุปมิโสะมาก ประกอบกับการที่โบ๊ทได้รับความนิยมอย่างสูงจากเพื่อนๆ ในรุ่นเดียวกัน จึงได้มีการตั้งแฟนเพจ **โบ๊ทต้มมิโสะอยู่** (ボートさんは味噌汁を作っている; *Lit.* "Boat is making a miso soup") ขึ้นมาโดยป่านและภัคค์ เพจนี้ได้นำเสนอเรื่องราวที่น่าประทับใจเกี่ยวกับโบ๊ทไว้มากมาย เช่น การที่เพื่อนร่วมห้องเรียนภาษาญี่ปุ่นทุกคนนิยมแต่งประโยคภาษาญี่ปุ่นโดยเปลี่ยนประธานของประโยคทั้งหมดเป็นชื่อโบ๊ท

นอกจากนี้ หลังจากโบ๊ทได้โพสต์รูปตนเองถือถุงกับข้าวด้านหน้าห้องอาหารโอลิมเปียลงในเพจแล้ว ชัชชาติ สิทธิพันธุ์ อดีตรัฐมนตรีว่าการกระทรวงคมนาคมของประเทศไทย ก็ได้คอสเพลย์เป็นโบ๊ท จนเป็นที่มาของสมญานาม *รัฐมนตรีว่าการกระทรวงคมนาคมที่แข็งแกร่งที่สุดในปฐพี*

## อ้างอิง

1. ↑ http://art62.sillapa.net/sm-kkn25/modules/report/report\_school\_result\_single.php?id=5&award\_chk=1&category\_id=&category\_name=
2. ↑ https://www.facebook.com/BoattosanMiso/photos/a.346123228824148.1073741826.346119815491156/346429945460143/?type=3&theater
3. ↑ https://www.facebook.com/BoattosanMiso/photos/a.407241619378975.1073741828.346119815491156/425646410871829/?type=3&theater